ทำความรู้จัก กองรีท ‘HYDROGEN’ กองรีทกองแรกของเครือสหพัฒน์ ที่ลงทุนในคลังสินค้าและโรงงาน
ล่าสุด ในวาระครบรอบ 50 ปี ของ SPI บริษัทเปิดโอกาสให้ พันธมิตร ลูกค้าและประชาชนทั่วไป ที่สนับสนุนเครือสหพัฒน์มาเป็นอย่างดี ได้มีส่วนร่วมในการลงทุนในคลังสินค้าและโรงงานของเครือสหพัฒน์ ในนาม HYDROGEN REIT
19 ต.ค. 2565

ทำความรู้จัก กองรีท ‘HYDROGEN’ กองรีทกองแรกของเครือสหพัฒน์ ที่ลงทุนในคลังสินค้าและโรงงาน
HYDROGEN x ลงทุนแมน
บมจ.สหพัฒนาอินเตอร์โฮลดิ้ง หรือ SPI เป็นโฮลดิ้งหลักของเครือสหพัฒน์ 
หนึ่งในผู้นำธุรกิจสินค้าอุปโภคบริโภครายใหญ่ของประเทศไทย 
ซึ่งบริษัทในเครือสหพัฒน์เป็นผู้ผลิตและจำหน่ายสินค้าอุปโภคบริโภคที่เรารู้จักกันดี 
ตัวอย่างเช่น บะหมี่กึ่งสำเร็จรูป มาม่า ขนมปังฟาร์มเฮ้าส์ ผงซักฟอก เปา ชุดชั้นในวาโก้ 
รวมทั้งมีธุรกิจร้านค้าปลีกที่เครือสหพัฒน์ได้ร่วมทุนกับพันธมิตรชั้นนำต่าง ๆ 
เช่น Don Don Donki, Lawson 108 Shop, Tsuruha และ Daiso เป็นต้น
นอกจากผลิตภัณฑ์อุปโภคบริโภคเหล่านี้ เครือสหพัฒน์ ยังประกอบธุรกิจพัฒนาสวนอุตสาหกรรม โรงงานและคลังสินค้าเพื่อขายและเพื่อเช่า โดยมีบริษัททั้งภายในและภายนอกเครือสหพัฒน์เช่าพื้นที่ดังกล่าว 
ทั้งในโครงการไทเกอร์ สุวรรณภูมิ ดีซี ลาดกระบัง และในโครงการสวนอุตสาหกรรมที่ตั้งอยู่ในทำเลศักยภาพในประเทศไทยหลายแห่ง ได้แก่ สวนอุตสาหกรรมเครือสหพัฒน์ ศรีราชา สวนอุตสาหกรรมเครือสหพัฒน์ กบินทร์บุรี สวนอุตสาหกรรมเครือสหพัฒน์ แม่สอด
ล่าสุด ในวาระครบรอบ 50 ปี ของ SPI บริษัทเปิดโอกาสให้ พันธมิตร ลูกค้าและประชาชนทั่วไป ที่สนับสนุนเครือสหพัฒน์มาเป็นอย่างดี ได้มีส่วนร่วมในการลงทุนในคลังสินค้าและโรงงานของเครือสหพัฒน์ ในนาม HYDROGEN REIT
ทำไมตั้งชื่อว่า HYDROGEN REIT?
เพราะ Hydrogen เป็นชื่อของธาตุที่สามารถใช้เป็นเชื้อเพลิง 
ในมุมของทางเครือสหพัฒน์ จึงวางแผนให้ HYDROGEN REIT เป็นเสมือนเชื้อเพลิงทางธุรกิจที่ช่วยในการระดมทุน เพื่อสนับสนุนให้ธุรกิจของเครือสหพัฒน์ได้ขยายตัวอย่างต่อเนื่องอย่างมั่นคง และในอีกมุมหนึ่งคือช่วยให้ทรัพย์สินของผู้ถือหน่วยที่มาร่วมลงทุนมีการเติบโตอย่างต่อเนื่อง
‘กองรีท HYDROGEN’ จะเข้าลงทุนในคลังสินค้าและโรงงานของเครือสหพัฒน์ รวม 4 โครงการ
ซึ่งตั้งอยู่บนพื้นที่ยุทธศาสตร์ของอุตสาหกรรมการผลิต การขนส่ง และการกระจายสินค้า 
โดยมีอัตราการเช่าในปัจจุบันสูงถึงประมาณ 99.20% ได้แก่
• โครงการไทเกอร์ สุวรรณภูมิ ดีซี ลาดกระบัง 
• โครงการสวนอุตสาหกรรมเครือสหพัฒน์ ศรีราชา 
• โครงการสวนอุตสาหกรรมเครือสหพัฒน์ กบินทร์บุรี 
• โครงการสวนอุตสาหกรรมเครือสหพัฒน์ แม่สอด
การมีทำเลที่อยู่ใกล้ตัวเมือง ติดถนนสายหลัก ใกล้พื้นที่ชายแดน จัดหาแรงงานได้ง่าย และใกล้สนามบินหรือท่าเรือสำคัญ ทำให้โครงการมีผู้เช่าจากหลายสัญชาติ และหลายอุตสาหกรรม 
ทั้งกลุ่มโลจิสติกส์ โรงงานอุตสาหกรรม อีคอมเมิร์ซ สิ่งทอ และผู้ผลิตสินค้าอุปโภคบริโภค 
ซึ่งส่วนใหญ่เป็นคู่ค้าและบริษัทในเครือสหพัฒน์ ที่ทำธุรกิจเติบโตคู่กับคนไทยมาอย่างยาวนานและมั่นคง
นอกจากนี้ โครงการยังตั้งอยู่ในสวนอุตสาหกรรมเครือสหพัฒน์ที่มีระบบสาธารณูปโภคครบครัน 
เช่น ระบบไฟฟ้า ประปา บำบัดน้ำเสีย ที่สำคัญ ยังได้นำพลังงานทดแทนมาใช้ในพื้นที่ ทำให้สวนอุตสาหกรรมเครือสหพัฒน์ ศรีราชา และกบินทร์บุรี ได้รับรางวัลเมืองอุตสาหกรรมเชิงนิเวศ (Eco Industrial Town) ในปี 2564 จากการผ่านเกณฑ์ระดับที่ 5 Happiness ซึ่งเป็นระดับสูงสุด
แน่นอนว่า อีกหนึ่งปัจจัยที่ส่งเสริมให้โครงการทั้งสี่แห่งมีความแข็งแกร่งในทุกวันนี้ คือ การมีเครือสหพัฒน์เป็นผู้บริหารงาน
ซึ่งเครือสหพัฒน์นั้น ถือเป็นกลุ่ม Conglomerate หรือบริษัทที่มีกิจการหลายประเภท โดยนอกจากธุรกิจสินค้าอุปโภคบริโภค ธุรกิจพัฒนาสวนอุตสาหกรรมและโรงงานอุตสาหกรรมแล้ว เครือสหพัฒน์ยังมีธุรกิจขนส่งและการกระจายสินค้า ธุรกิจบริการ ธุรกิจร้านค้าปลีก และธุรกิจอสังหาฯ อีกด้วย
เรียกได้ว่าเครือสหพัฒน์มีธุรกิจที่หลากหลายตั้งแต่ต้นน้ำไปจนถึงปลายน้ำและผูกพันกับคนไทยมาอย่างยาวนาน และคาดว่าทุกคนน่าจะรู้จักผลิตภัณฑ์อย่างใดอย่างหนึ่ง หรือเคยใช้สินค้าหรือบริการของเครือสหพัฒน์อย่างแน่นอน
การนำทรัพย์สินทั้งสี่โครงการ มาจัดตั้งเป็นกองรีท ‘HYDROGEN’ 
ซึ่งเป็นกองรีทกองแรกของเครือสหพัฒน์ในครั้งนี้ จึงเป็นอีกหนึ่งโอกาสสำคัญที่ เครือสหพัฒน์ จะได้ร่วมแบ่งปันความมั่นคงให้กับนักลงทุน ผ่านผลตอบแทนที่มั่นคงในระยะยาว ไปพร้อมกับเครือสหพัฒน์
ปัจจุบันกองรีท ‘HYDROGEN’ อยู่ระหว่างการพิจารณาคำขออนุญาตเสนอขายหน่วยทรัสต์
และแบบแสดงรายการข้อมูลการเสนอขายหน่วยทรัสต์ จากสำนักงาน ก.ล.ต. 
โดยการเข้าลงทุนในทรัพย์สินครั้งแรก มีมูลค่ารวมทั้งสิ้นไม่เกิน 2,845.34 ล้านบาท
การลงทุนมีความเสี่ยง ผู้ลงทุนควรศึกษาข้อมูลในหนังสือชี้ชวน ก่อนการตัดสินใจลงทุน
นักลงทุนที่สนใจสามารถศึกษารายละเอียดเพิ่มเติมได้ที่ 
References
- ร่างแบบแสดงรายการข้อมูลการเสนอขายหลักทรัพย์และหนังสือชี้ชวนฉบับเต็มของ ทรัสต์เพื่อการลงทุนในอสังหาริมทรัพย์และสิทธิการเช่าไฮโดรเจน ซึ่งได้ยื่นต่อสำนักงาน ก.ล.ต. ที่ 
  
- 
-